גרשון אפפל

גרשון אַפּפֶל (באנגלית: Apfel; 9 בדצמבר 1922 – 17 ביוני 1999) היה קריקטוריסט וגרפיקאי ישראלי יליד הונגריה.

קורות חיים
אפפל נולד בשנת 1922 בהונגריה, ובשנת 1929, כשהיה בן 7, היגר עם משפחתו ליוגוסלביה. מגיל 16 פרסם קריקטורות ואיורים בעיתונים בזאגרב. בשנת 1941, עם פלישת גרמניה הנאצית ליוגוסלביה, הצטרף אפפל לשורות הפרטיזנים ביוגוסלביה. במהלך המלחמה, ניצל אפפל על ידי ז'רקו דולינר, כוכב טניס שולחן שהעניק לגרשון וחבריו מהשומר הצעיר מסמכים כדי שיברחו לאזור בשליטה הונגרית.
לאחר שנפל בשבי נשלח למחנה הריכוז מאוטהאוזן. לאחר שחרורו במאי 1945 חזר לזאגרב, שם למד אמנות באקדמיה, ייסד עיתון סאטירי והציג את עבודותיו בזאגרב ובבלגרד.

בשנת 1948 עלה לישראל עם אשתו ובתו. בתחילה נשלח לבתי עולים בעתלית ובבת גלים שבחיפה. בתקופה זו פרסם קריקטורות בעיתון "דבר" וב"תפריט, הירחון לכל". בין השנים 1952–1954 שירת בצה"ל. במשך השנים לימד קורסים שונים לשרטוט בצה"ל ופרסם בעיתון "במחנה". עבד כגרפיקאי. משנת 1967 ועד 1978 ניהל את מרכז האמנויות (המשכן לאמנות פלסטית) ביפו. בנוסף שימש מורה לגרפיקה באוניברסיטה העממית.

צייר קריקטורות לעיתונות בישראל ובחו"ל ואייר ספרים.
השתתף בתערוכות והציג תערוכות יחיד בישראל ומחוצה לה.

יצירתו האמנותית כוללת קריקטורות העוסקות בנושאים כלכלה, בריאות, פוליטיקה ועוד. סגנון הרישום שלו מאופיין בקו תזזיתי ובריבוי פרטים.

השכלה
 המחצית השנייה של שנות ה-40 – אקדמיה לאמנויות יפות, זאגרב, יוגוסלביה

הוראה
1945–1948 ציור וגרפיקה, אקדמיה לאמנות, זאגרב, יוגוסלביה
 שרטוט, קורסים לשרטוט של צה"ל
 1967–1978 – מנהל, מרכז האמנויות, יפו
 גרפיקה, האוניברסיטה העממית

גלריה

פרסומיו
 שירטוטיאדה, בהוצאת קורס שרטוט אי שם בצה"ל, [חמו"ל].
 קורס שרטוט מודיעין, יולי 1971, [חמו"ל], 1971.
 פקידולוגיה, תל אביב: ג' אפפל, תשמ"ח. (קריקטורות)
 ז"בש חלב ודבש, תל אביב: חמו"ל, תשנ"א. (קריקטורות)

איורים
 מרגלית עקביא (חִברה ולִקטה), אחת! שתים! שלֹש!: משחקי תנועה לכל הגילים; ציורים: גרשון אפפל, תל אביב: יזרעאל, תשט"ז.
 ורה וביל קליבר, כמה יפה פורח הלילך; ערך: אוריאל אופק; תורגם מאנגלית בידי [רנה] נץ; צייר: גרשון אפפל, תל אביב: ברונפמן, 1971.
 אין דבר העומד בפני הלצון; האמרות: צוקר אליעזר; איורים: גרשון אפפל, תל אביב: א' צוקר, תשמ"ז.
 Guy Jacobson, Just Another Day / סתם יום של חול; drawing: Gershon Apfel, Tel Aviv: Keren Printing Services, 1988.
 Guy Jacobson, Insanity / שיגעון; drawing: Gershon Apfel, Tel Aviv: Keren Printing Services, 1988.
 Guy Jacobson, Dreams, Wondering & Thoughts / חלומות, תהיות ומחשבות; ed. Abaraham Bar-Oz; drawing: Gershon Apfel, Tel Aviv: Keren Printing Services, 1988.
Ženi Lebl, Odjednom drukčija, odjednom druga (Illustration: Gersion Appel), Beograd: Čigoja štampa, 2008.
Ženi Lebl, Ljubičica bela: dve i po godine u Jugo-gulagu za žene (Illustration: Gersion Appel), Beograd: Čigoja štampa, 2009.

קישורים חיצוניים


 איך לא לקלות עליה? ציורים מאת גרשון אפפל ז"ל, באתר ארכיון מפלגת העבודה (קורות חיים ורשימה מאת עמיתו זאב פרקש, מתוך ספרו של אפפל "ז"בש חלב ודבש")

הערות שוליים

קטגוריה:קריקטוריסטים ישראלים
קטגוריה:גרפיקאים ישראלים
קטגוריה:ציירים ישראלים
קטגוריה:מאיירים ישראלים
קטגוריה:מורים לאמנות בישראל
קטגוריה:סגל דבר
קטגוריה:עולים לאחר קום המדינה: 1948–1950
קטגוריה:פרטיזנים יהודים מיוגוסלביה
קטגוריה:פרטיזנים יהודים מקרואטיה
קטגוריה:יהודים הונגרים
קטגוריה:ניצולי השואה: יוגוסלביה
קטגוריה:ניצולי השואה: קרואטיה
קטגוריה:אסירים במחנה הריכוז מאוטהאוזן
קטגוריה:זאגרב: אישים
קטגוריה:ציירים יהודים קרואטים
קטגוריה:אמנים יהודים קרואטים
קטגוריה:ישראלים ילידי הונגריה
קטגוריה:יהודים שהוצלו בשואה על ידי חסידי אומות עולם
קטגוריה:ישראלים שנולדו ב-1922
קטגוריה:ישראלים שנפטרו ב-1999